లారా హారిస్

లారా మే హారిస్ (జననం 1990, ఆగస్టు 18) ఆస్ట్రేలియన్ క్రికెట్ క్రీడాకారిణి.  క్వీన్స్‌ల్యాండ్ ఫైర్ తరపున కుడి చేతివాటం బ్యాటర్ గా రాణించింది. మహిళల జాతీయ క్రికెట్ లీగ్ లోనూ, మహిళల బిగ్ బాష్ లీగ్ లో బ్రిస్బేన్ హీట్ ఆడుతుంది.

 కెరీర్ 
క్వీన్స్ లాండ్ లో 2016-17 మహిళల జాతీయ క్రికెట్ లీగ్  లో అడుగుపెట్టింది. 2015 లో మహిళల బిగ్ బాష్ లీగ్ ప్రారంభమైనప్పటి నుండి బ్రిస్బేన్ హీట్ కోసం ఆడింది. 2018-19, 2019-20లలో టైటిల్ విజయాలను అందుకుంది. 2021లో, ది హండ్రెడ్ ప్రారంభ సీజన్ కోసం నార్తర్న్ సూపర్చార్జర్స్ ఈమెను నియమించింది. ఆరు మ్యాచ్ లలో ఆడింది. మొత్తం 61 పరుగులు చేసింది. 2023 జనవరిలో, మిగిలిన 2022-23 సూపర్ స్మాష్ కోసం వెల్లింగ్టన్ బ్లేజ్ కోసం సంతకం చేసింది.

 వ్యక్తిగత జీవితం 
హారిస్ చెల్లెలు తోటి బ్రిస్బేన్ హీట్ క్రికెటర్ గ్రేస్ హారిస్. 2019 నవంబరులో, తన బ్రిస్బేన్ హీట్ సహచరురాలు డెలిస్సా కిమ్మిన్స్ తో నాలుగు సంవత్సరాలపాటు డేటింగ్ చేసిన తర్వాత ప్రపోజ్ చేసింది. 2020 ఆగస్టులో క్వీన్స్‌ల్యాండ్ లోని మార్బర్గ్ లో వారి వివాహం జరిగింది. క్రికెట్ ఆడనప్పుడు హారిస్ నర్సుగా పనిచేసింది.

 మూలాలు 


 క్రికెట్ ఆస్ట్రేలియా లారా కిమ్మిన్స్

వర్గం:ఆస్ట్రేలియా మహిళా క్రికెట్ క్రీడాకారులు
వర్గం:1990 జననాలు
వర్గం:జీవిస్తున్న ప్రజలు